**Strategiplan Sijti Jarnge 2018-2020**

Visjon:

Sijti Jarnge skal være en sentral premissleverandør for sørsamisk språk og kultur på Helgeland og i Åarjel Saepmie. Senteret er tuftet på respekt for samisk tradisjonskunnskap og skal forvalte og formidle denne kompetansen på en respektfull måte. Dette skal bidra til å sikre gode livsvilkår for samisk språk, kultur og identitetsforvaltning på Helgeland i kommende generasjoner. Sijti Jarnge skal gjennom sitt virke bidra til å synliggjøre, styrke og utvikle den samiske dimensjonen i regionale satsinger og samarbeide med andre relevante aktører.

Bakgrunn:

Sijti Jarnge ble formelt innviet i 1987. Senteret har siden den gang deltatt i en rekke samiske prosjekter i regionen, ofte i samarbeid med institusjoner over riksgrensa. Tematikk på prosjektene har hatt stor faglig bredde, med fokus blant annet på samisk språk og kultur, samiske termer, ord og uttrykk, reindrift, arealbruk, historie og tradisjonskunnskap.

Målsettinger:

**1. Sijti Jarnge skal bidra til å styrke og utvikle sørsamisk språk.**

Tiltak:

- Synliggjøre sørsamisk i Hattfjelldal og i regionen gjennom initiativ til økt sørsamisk skilting på Helgeland.

- Bidra til tilgang på læremidler og undervisningsopplegg for sørsamiske elever og studenter på deres eget språk gjennom Sijti Jarnges egen oppdaterte bokbase.

 - Bidra med språkkompetanse i Hattfjelldal og ellers på Helgeland gjennom at Sijti Jarnge blir et samisk språksenter fra 2018.

- Tilby sørsamiske språkkurs til innbyggere i regionen i samarbeid med Nord universitet, andre høgskoler/universitet og andre tilbydere av samiske språkkurs.

**2. Sijti Jarnge skal være en sentral premissleverandør av sørsamisk kultur- og tradisjonskunnskap.**

 Tiltak:

- Gjennomføre prosjekter innenfor sørsamisk kultur- og tradisjonskunnskap som bidrar til kunnskapsinnhenting, kunnskapsforvaltning og kunnskapsformidling om disse temaene på Helgeland.

- Vurdere mulighetene for å tilby kompetansehevingspakker for barnehager, skoler og bedrifter på Helgeland innenfor de samiske kompetansemålene i Kunnskapsløftet og innenfor samisk kulturkunnskap.

- Formidle sørsamisk kompetanse og forskningsbasert kunnskap under Hattfjelldalskonferansen.

- Ha en oppdatert og spennende hjemmeside «sijtijarnge.no» som oppsummerer og formidler ny kunnskap innenfor Sijti Jarnges fagområder. Være aktive og aktuelle på sosiale medier som Facebook og Instagram.

 **3. Sijti Jarnge skal bli en sentral aktør for formidling av duedtie.**

 Tiltak:

- Styrke kompetansen i duedtie ved Sijti Jarnge.

- Utvikle et godt faglig samarbeid med eksterne duedtie-utøvere som kan tilby kurs i duedtie , og gjennomføre kurs for samer og andre som er interessert i duedtie.

**4. Sijti Jarnge skal ha kompetente og engasjerte medarbeidere som er godt orienterte om sørsamiske forhold, og som bidrar til å bygge gode relasjoner til aktuelle samarbeidspartnere.**

 Tiltak:

 - Gi ansatte ved Sijti Jarnge mulighet til å delta på relevante kompetansehevingstiltak.

- Styreleder skal gjennomfører medarbeidersamtale årlig og resultatmøter kvartalsvis med daglig leder for å ha en gjensidig erfaringsutveksling og dialog mellom styret og de ansatte.

- Daglig leder skal gjennomføre medarbeidersamtaler årlig og jevnlige fellesmøter med de ansatte for å utveksle informasjon og sikre god drift ved senteret.

- Sijti Jarnge skal være en god arbeidsgiver som yter fleksibilitet og individuelle tilpassinger for Sijti Jarnges tilsatte.

- Ha fokus på universell utforming ved bygningsmessige oppgraderinger ved Sijti Jarnge.

**5. Sijti Jarnge skal bygge relasjoner og kontakter med urfolk og minoriteter i verden.**

Tiltak:

- Delta på relevant internasjonalt urfolksarbeid innenfor Sijti Jarnges rammer.

- Ha et grunnleggende urfolksfokus i Sijti Jarnges strategiske valg og prosjektgjennomføring.

- Utvikle og styrke kompetansen og engasjementet for Europa-spørsmål i et urfolksperspektiv.

- Styrke kontakten med europeiske minoritetsmiljøer for faglig samarbeid.

**6. Sijti Jarnge skal satse på samisk entreprenørskap og samisk reiseliv i regionen.**

Tiltak:

- Utvikle samarbeid med lokale og regionale aktører innenfor reiselivsnæringa.

- Bli en bidragsyter til Nordland fylkeskommunes satsinger for å sikre den samiske dimensjonen innenfor entreprenørskap.

- Styrke samisk dimensjon i regionale reiselivssatsinger og rådgiving rundt ferdsel i samisk utmark.

**7. Arenautvikling og omdømmebygging.**

Tiltak:

* Utvikle Sijti Jarnge til i større grad å bli et naturlig sentrum for samarbeid omkring samiske temaer.
* Utvikle samarbeidet med offentlige og private aktører for å fremme samisk språk og kultur.
* Bidra til økt grenseoverskridende samarbeid gjennom interreg.prosjetet «Aktene».
* Gjennom økt fokus på praktiske aktiviteter sørge for at Sijti Jarnge blir en mye benyttet arena for kunnskapsutvikling innen samisk kultur.
* Gjennomføre minimum en aktivitet eller konferanse pr år som har nasjonal interesse eller gir nasjonal oppmerksomhet.